|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts; dome@gulbene.lv, www.gulbene.lv |

**GULBENES NOVADA PAŠVALDĪBAS DOMES LĒMUMS**

Gulbenē

|  |  |  |
| --- | --- | --- |
| **2025.gada 13.martā** | **Nr. GND/2025/158** | **Nr. GND/2025/\_\_\_** |
|  | **(protokols Nr.7; 4.p)** | **(****protokols Nr.\_\_; \_\_.p)** |

**Par finansiālā atbalsta nepiešķiršanu sportistam Eināram Kuprovskim**

Gulbenes novada pašvaldībā saņemts Eināra Kuprovska, pieteikums finansiālā atbalsta piešķiršanai “bronzas līmenī” 2025.gadā (Gulbenes novada pašvaldībā reģistrēts 2024.gada 4.novembrī ar Nr.GND/5.15.1/24/2225-K), saskaņā ar kuru tiek lūgts Gulbenes novada pašvaldības finansiālais atbalsts 2070,00 EUR (divi tūkstoši septiņdesmit *euro* 00 centi) apmērā šādās izdevumu pozīcijās: transporta izdevumu segšanai, kontrolsacensībām un komandējumu izdevumu segšanai, sportistu licenču un apdrošināšanas izdevumu segšanai (turpmāk – Pieteikums).

Gulbenes novada pašvaldības sporta komisija 2025.gada 23.februārī ir pieņēmusi lēmumu “Par Eināra Kuprovska iesnieguma izskatīšanu” (protokols Nr.1, 9.), ar kuru nolēmusi sniegt Gulbenes novada pašvaldības domei priekšlikumu neatbalstīt Gulbenes novada pašvaldības finansiālā atbalsta piešķiršanu 500,00 EUR (pieci simti *euro* 00 centi) apmērā dalībai 2025.gada Pasaules čempionātā zemledus makšķerēšanā (11.02.-16.02.2025., ASV, Mičiganā) šādu izdevumu segšanai: transporta izdevumu segšanai, kontrolsacensībām un komandējumu izdevumu segšanai, sportistu licenču un apdrošināšanas izdevumu segšanai, jo persona minētajās sacensībās nepiedalījās.

Gulbenes novada pašvaldības domes 2023.gada 27.jūlija saistošo noteikumu Nr.14 “Par pašvaldības atbalstu sporta veicināšanai Gulbenes novadā” (turpmāk – Saistošie noteikumi) 17.1.apakšpunkts nosaka, ka tiesības pretendēt uz finansiālo atbalstu bronzas līmenī ir individuālajiem sportistiem, kuriem deklarētā dzīvesvieta ir Pašvaldības administratīvajā teritorijā.

Saistošo noteikumu 18.2.apakšpunkts nosaka, ka bronzas līmenī paredzēto finansiālo atbalstu pretendentiem piešķir līdz 500 *euro* – individuālajiem sportistiem, kuri sasnieguši 26 gadu vecumu un kuri piedalās vai piedalīsies Eiropas čempionātā vai kausā vai pasaules čempionātā vai kausā, pārstāvot Latvijā atzīto sporta veidu federāciju.

Eināra Kuprovska deklarētā dzīvesvieta ir Gulbenes novada pašvaldības administratīvajā teritorijā.

Einārs Kuprovskis lūdza iespēju sniegt finansiālo atbalstu sagatavošanās procesam un dalībai 2025.gada Pasaules čempionātā zemledus makšķerēšanā (11.02.-16.02.2025., ASV, Mičiganā). Biedrība “Latvijas Makšķerēšanas sporta federācija” atbilstoši Latvijas Sporta federāciju padomes datiem ir Latvijas Republikā atzīta sporta veida federācija.

Ņemot vērā Gulbenes novada pašvaldības sporta komisijas sniegto atzinumu un pamatojoties uz Pašvaldību likuma 4.panta pirmās daļas 7.punktu, kas nosaka, ka viena no pašvaldības autonomajām funkcijām ir veicināt sporta attīstību, tostarp uzturēt un attīstīt pašvaldības sporta bāzes, atbalstīt sportistu un sporta klubu, arī profesionālo sporta klubu, darbību un sniegt atbalstu sporta pasākumu organizēšanai, Saistošo noteikumu 8.punktu, kas nosaka, ka, ņemot vērā attiecīgā gada Pašvaldības budžetā paredzēto finansējumu, saistošo noteikumu III, IV un V nodaļā paredzēto finansiālā atbalsta apmēru nosaka Gulbenes novada dome (turpmāk – Dome), 17.1.apakšpunktu, 18.2.apakšpunktu, 21.punktu, kas nosaka, ka pieteikumu par finansiālā atbalsta piešķiršanu izskata Gulbenes novada pašvaldības Sporta komisija (turpmāk – Sporta komisija), ņemot vērā attiecīgā gada Pašvaldības budžetā paredzēto finansējumu; sporta komisija sniedz atzinumu Gulbenes novada domes Izglītības, kultūras un sporta jautājumu komitejai; lēmumu par finansiālā atbalsta piešķiršanu pieņem Dome viena mēneša laikā no pieteikuma saņemšanas dienas, atklāti balsojot: ar 13 balsīm "Par" (Ainārs Brezinskis, Aivars Circens, Anatolijs Savickis, Andis Caunītis, Atis Jencītis, Guna Pūcīte, Guna Švika, Gunārs Babris, Intars Liepiņš, Ivars Kupčs, Lāsma Gabdulļina, Mudīte Motivāne, Normunds Mazūrs), "Pret" – nav, "Atturas" – nav, "Nepiedalās" – nav,; Gulbenes novada pašvaldības dome NOLEMJ:

NEPIEŠĶIRT Eināram Kuprovskim, finansiālo atbalstu dalībai 2025.gada Pasaules čempionātā zemledus makšķerēšanā (11.02.-16.02.2025., ASV, Mičiganā), jo persona minētajās sacensībās nepiedalījās.

Gulbenes novada pašvaldības domes priekšsēdētājs A.Caunītis